CELEX: 52015PC0512
Language: mt
Date: 2015-10-20
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea fi ħdan il-Kumitat Amministrattiv tal-Konvenzjoni TIR, fir-rigward tal-proposta għall-emendar tal-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR

IL-KUMMISSJONI EWROPEA
            Brussell, 20.10.2015
            COM(2015) 512 final
            2015/0241(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f’isem l-Unjoni Ewropea fi ħdan il-Kumitat Amministrattiv tal-Konvenzjoni TIR, fir-rigward tal-proposta għall-emendar tal-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR 
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Ir-raġunijiet għall-proposta u l-għanijiet tagħha
            
            
               Il-Konvenzjoni Doganali dwar it-Trasport Internazzjonali ta' oġġetti li jaqgħu taħt il-carnets TIR (il-Konvenzjoni TIR) tal-14 ta' Novembru 1975 ġiet approvata f’isem l-Unjoni Ewropea bir-Regolament tal-Kunsill (KEE) Nru 2112/78. Il-Konvenzjoni daħlet fis-seħħ fl-Unjoni Ewropea fl-20 ta’ Ġunju 1983.
            
            
               
                  L-għan tad-Deċiżjoni proposta huwa li l-Unjoni Ewropea tadotta l-aktar emendi reċenti li saru għall-Konvenzjoni TIR, li ġew miftiehma mill-Grupp ta’ Ħidma dwar Kwistjonijiet Doganali li Jaffettwaw it-Trasport tal-Kummissjoni Ekonomika għall-Ewropa tan-Nazzjonijiet Uniti (UNECE) u li ġew aċċettati wkoll mill-Kumitat Amministrattiv għall-Konvenzjoni TIR. 
               
            
            
               •Il-konsistenza ma’ dispożizzjonijiet ta’ politika eżistenti fil-qasam ta’ politika
            
            
               
                  Ma teżisti l-ebda dispożizzjoni fil-qasam tal-proposta. 
               
            
            
               •Il-konsistenza ma' politiki oħrajn tal-Unjoni
            
            
               
                  Id-Deċiżjoni proposta hija konsistenti mal-politika komuni dwar il-kummerċ u t-trasport. Permezz tas-sistema TIR, li tiffaċilta t-trasport bit-triq, diversi prodotti jistgħu jivvjaġġaw bejn 68 Parti Kontraenti b'indħil mill-inqas min-naħa tal-amministrazzjonijiet doganali u, permezz ta' katina internazzjonali ta’ garanziji, tipprovdi aċċess relattivament sempliċi għall-garanziji meħtieġa. Is-simplifikazzjonijiet miksuba permezz tal-Konvenzjoni TIR huma konformi mal-Istrateġija ta’ Lisbona riveduta. 
               
            
            
               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ
            
            
               •Bażi ġuridika
            
            
               
                  L-Artikoli 207 u 218(9) tat-Trattat dwar il-Funzjonament tal-Unjoni Ewropea.
               
            
            
               •Proporzjonalità
            
            
               
                  Il-proposta hija konformi mal-prinċipju tal-proporzjonalità. Hija tippermetti l-implimentazzjoni ta' emenda għall-ftehim internazzjonali li fih innifsu jirrispetta l-prinċipju tal-proporzjonalità. 
               
            
            
               •L-għażla tal-istrument
            
            
               
                  L-istrument li qed jiġi propost: Deċiżjoni.
               
               
                  Ftehimiet internazzjonali u emendi għal dawn l-arranġamenti normalment jiġu introdotti fis-sistema legali tal-Unjoni Ewropea permezz ta’ Deċiżjoni. 
               
            
            
               3.RIŻULTATI TAL-EVALWAZZJONIJIET EX POST, KONSULTAZZJONIJIET MAL-PARTIJIET IKKONĊERNATI U VALUTAZZJONIJIET TAL-IMPATT
            
            
               •Il-konsultazzjoni mal-partijiet konċernati
            
         
         
            
               
                  Twettqu konsultazzjonijiet, flimkien mal-approvazzjoni tal-proposti, mal-Istati Membri fi ħdan il-laqgħat tal-Kumitat tal-Leġiżlazzjoni Doganali (Koordinazzjoni Ġinevra). Saru konsultazzjonijiet matul is-sessjonijiet tal-Grupp ta’ Ħidma tal-UNECE dwar Kwistjonijiet Doganali li Jaffettwaw it-Trasport u tal-Kumitat Amministrattiv tal-Konvenzjoni TIR.
               
            
            
               •Il-ġbir u l-użu ta’ kompetenzi
            
            
               
                  Il-proposta għal nota ġdida ta' spjega għall-Artikolu 42bis tal-Konvenzjoni TIR ġiet imħejjija mill-Bord Eżekuttiv TIR (TIRExB) waqt id-diskussjonijiet tiegħu dwar il-ħtieġa għal kjarifika tat-tifsira tal-Artikolu 42bis dwar l-obbligu li l-miżuri nazzjonali ta’ kontroll li jistgħu jaffettwaw il-funzjonament tas-sistema TIR jiġu kkomunikati lit-TIRExB.
               
               
                  Il-proposta għal emenda għall-Annessi 2 u 7 tal-Konvenzjoni TIR ġiet imħejjija mis-Segretarjat TIR, b’kollaborazzjoni mill-qrib mal-Assoċjazzjoni Internazzjonali għall-Kostruzzjoni tal-Irmonki u tat-Trejlers (CLCCR), u mal-Gvern tal-Ġermanja. 
               
            
            
               •Valutazzjoni tal-impatt
            
            
               
                  Il-proposta għal emenda għall-Anness 6 tal-Konvenzjoni TIR permezz taż-żieda ta' nota ġdida ta’ spjega għall-Artikolu 42bis se tiċċara l-obbligu skont liema Parti Kontraenti għandha tikkomunika l-miżuri nazzjonali ta’ kontroll li jistgħu jaffettwaw il-funzjonament tas-sistema TIR. Din ma twassal għal ebda bidla fis-sustanza tal-Konvenzjoni TIR peress li, skont l-Artikolu 43 tal-Konvenzjoni TIR, in-noti ta’ spjega jinterpretaw ċerti dispożizzjonijiet tal-Konvenzjoni TIR u tal-Annessi tagħha u jiddeskrivu ċerti prattiki rakkomandati.  
               
               
                  Il-proposta għal emenda għall-Annessi 2 u 7 għall-Konvenzjoni TIR se tintroduċi mudell ġdid ta’ vetturi u kontejners (b'soqfa mgħottija li jiżżerżqu jew b'għatjiet li jiżżerżqu) fil-Konvenzjoni TIR, u se toffri wkoll l-aqwa garanziji lill-amministrazzjonijiet doganali peress li jeħtieġ li oġġetti li jaqgħu taħt il-carnets TIR jivvjaġġaw f’vetturi jew f'kontejners li josservaw is-sigurtà doganali. Din it-teknika ġdida ta' trasport se ttejjeb l-effikaċja u l-effiċjenza tat-trasport bit-triq.
               
            
            
               4.IMPLIKAZZJONI GĦALL-BAĠIT
            
            
               
                  Din il-proposta ma għandhiex implikazzjoni fuq il-baġit tal-Unjoni Ewropea. 
               
            
            
               2015/0241 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li għandha tiġi adottata, f’isem l-Unjoni Ewropea fi ħdan il-Kumitat Amministrattiv tal-Konvenzjoni TIR, fir-rigward tal-proposta għall-emendar tal-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR 
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207 flimkien mal-Artikolu 218(9) tiegħu,
            
            
               Wara li kkunsidra l-proposta mill-Kummissjoni Ewropea,
            
            
               Billi:
            
            
               (1)Il-Konvenzjoni Doganali dwar it-trasport Internazzjonali ta' oġġetti ta' merkanzija li jaqgħu taħt il-carnets TIR ("il-Konvenzjoni TIR") tal-14 ta' Novembru 1975 ġiet approvata f'isem il-Komunità Ekonomika Ewropea bir-Regolament tal-Kunsill (KEE) Nru 2112/78
                  1
               , u daħlet fis-seħħ fil-Komunità fl-20 ta’ Ġunju 1983
                  2
               .
            
            
               (2)Verżjoni konsolidata tal-Konvenzjoni TIR ġiet ippubblikata bħala Anness tad-Deċiżjoni tal-Kunsill 2009/477/KE
                  3
               , skont liema l-Kummissjoni għandha tippubblika emendi futuri għall-Konvenzjoni TIR f’Il-Ġurnal Uffiċjali tal-Unjoni Ewropea, u tindika d-data meta dawn għandhom jidħlu fis-seħħ.
            
            
               (3)Wara diskussjoni tal-Bord Eżekuttiv TIR dwar l-applikazzjoni korretta tal-Artikolu 42bis tal-Konvenzjoni TIR, il-Bord Eżekuttiv TIR bagħat proposta lill-Kumitat Amministrattiv tal-Konvenzjoni TIR għal Nota ġdida ta' Spjega għall-Artikolu 42bis li tiċċara l-proċedura ta' komunikazzjoni bejn il-Bord Eżekuttiv TIR u l-Partijiet Kontraenti rigward miżuri nazzjonali ta’ kontroll li jistgħu jaffettwaw l-applikazzjoni tal-Konvenzjoni TIR jew il-funzjonament tas-sistema TIR. Il-linji gwida għall-komunikazzjoni u l-introduzzjoni ta’ miżuri ġodda ta’ kontroll ġew adottati fil-61 sessjoni tal-Kumitat Amministrattiv tal-Konvenzjoni TIR. Dawn se jiġu inklużi fil-Kapitolu 5 tal-Manwal TIR. 
            
         
         
            
               (4)Il-Grupp ta’ Ħidma dwar Kwistjonijiet Doganali li Jaffettwaw it-Trasport tal-Kummissjoni Ekonomika għall-Ewropa tan-Nazzjonijiet Uniti ippropona lill-Kumitat Amministrattiv tal-Konvenzjoni TIR emenda li tintroduċi teknika ġdida ta’ trasport għall-vetturi u għall-kontejners li hi mistennija ttejjeb l-effikaċja u l-effiċjenza tat-trasport bit-triq. Skont il-Kumitat Amministrattiv, id-disinn il-ġdid tal-vetturi u tal-kontejners b'soqfa mgħottija li jiżżerżqu jew b'għatjiet li jiżżerżqu josserva r-regoli dwar is-sigurtà doganali, u jista' jiġi inkorporat fl-Annessi 2 u 7 tal-Konvenzjoni TIR.
            
            
               (5)L-Istati Membri kollha tal-Unjoni esprimew l-opinjoni pożittiva tagħhom rigward l-emendi li ġew proposti fi ħdan il-Kumitat tal-Leġiżlazzjoni Doganali (Koordinazzjoni Ġinevra).
            
            
               (6)Is-sessjoni li jmiss tal-Kumitat Amministrattiv tal-Konvenzjoni TIR se ssir f'Ottubru 2015, u matulha l-emendi li ġew proposti se jiġu mressqa għall-adozzjoni.
            
            
               (7)Għalhekk, il-pożizzjoni li għandha tiġi adottata f'isem l-Unjoni Ewropea fi ħdan il-Kumitat Amministrattiv tal-Konvenzjoni TIR għandha tkun ibbażata fuq l-abbozz ta' emendi mehmuż ma’ din id-Deċiżjoni, 
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-pożizzjoni li għandha tiġi adottata f'isem l-Unjoni Ewropea fi ħdan il-Kumitat Amministrattiv tal-Konvenzjoni TIR għandha tkun ibbażata fuq l-abbozz ta' emendi mehmuż ma’ din id-Deċiżjoni.
            
            
               Ir-rappreżentanti tal-Unjoni fil-Kumitat Amministrattiv tal-Konvenzjoni TIR jistgħu jaqblu dwar bidliet minuri fl-abbozz ta' emendi mingħajr deċiżjoni ulterjuri mill-Kunsill.
            
            
               Artikolu 2
            
            
               Wara li jiġu adottati, l-emendi għandhom jiġu ppubblikati f'Il-Ġurnal Uffiċjali tal-Unjoni Ewropea, b'indikazzjoni tad-data tad-dħul fis-seħħ tagħhom.
            
            
               Artikolu 3
            
            
               Din id-Deċiżjoni tidħol fis-seħħ fil-jum tal-adozzjoni tagħha. 
            
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  Ir-Regolament tal-Kunsill (KEE) Nru 2112/78 tal-25 ta' Lulju 1978 dwar il-konklużjoni tal-Konvenzjoni Doganali fuq it-trasport internazzjonali ta' oġġetti taħt il-carnets TIR (Konvenzjoni TIR) tal-14 ta' Novembru 1975 f'Ġinevra (ĠU L 252, 14.9.1978, p. 1).
               
               
                  
                     (2)
                  ĠU L 31, 2.2.1983, p. 13.
               
               
                  
                     (3)
                  Id-Deċiżjoni tal-Kunsill 2009/477/KE tat-28 ta’ Mejju 2009 li tippubblika f'forma konsolidata t-test tal-Konvenzjoni Doganali dwar it-trasport internazzjonali ta' oġġetti ta' merkanzija li jaqgħu taħt il-carnets TIR (Konvenzjoni TIR) tal-14 ta’ Novembru 1975 f'Ġinevra kif emendata minn dik id-data 'l hawn (ĠU L 165, 26.6.2009, p. 1).
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 20.10.2015
            COM(2015) 512 final
            ANNESS
            HEMŻA
            tal-
            Proposta għal Deċiżjoni tal-Kunsill
            dwar il-pożizzjoni li għandha tiġi adottata, f’isem l-Unjoni Ewropea fi ħdan il-Kumitat Amministrattiv tal-Konvenzjoni TIR, fir-rigward tal-proposta għall-emendar tal-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR
            
               
         
         
            
               Emendi għall-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR (il-Konvenzjoni TIR 1975)
            
            
               Anness 6, Nota ta' Spjegazzjoni ġdida 0.42 bis
            
            
               Għandha tiżdied Nota ta' Spjegazzjoni ġdida fl-Artikolu 42 bis, li għandha taqra kif ġej:
            
            
               '0.42 bis
                     Fl-Artikolu 42 bis, it-terminu 'immedjatament' għandu jinftiehem li jfisser li miżuri nazzjonali li jistgħu jaffettwaw l-applikazzjoni tal-Konvenzjoni TIR u/jew il-funzjonament tas-sistema TIR għandhom jiġu komunikati bil-miktub lit-TIRExB mill-aktar fis-possibbli u, jekk ikun possibbli, qabel id-dħul fis-seħħ tagħħa sabiex it-TIRExB ikun jista' jwettaq il-funzjonijiet superviżorji tiegħu u jissodisfa r-responsabbiltà tiegħu li jeżamina l-miżura fir-rigward tal-konformità tagħha mal-Konvenzjoni TIR f'konformità mal-Artikolu 42 bis u t-Termini tagħha ta' Referenza kif stipulati fl-Anness 8 tal-Konvenzjoni TIR.'
            
            
               Anness 2, Artikolu 4, paragrafu 2, (i)
            
            
               Għat-test eżistenti ibdel(i)
                     L-għatjiet li jiżżerżqu, il-qiegħ, il-bibien u l-partijiet kostitwenti l-oħra kollha tal-kompartiment tat-tagħbija għandhom ikunu assemblati jew permezz ta’ apparati li jistgħu jitneħħew u li jistgħu jiġu sostitwiti minn barra mingħajr ma jitħallew traċċi ovvji, jew permezz ta’ metodi li bihom tiġi prodotta struttura li ma tistax tiġi modifikata mingħajr ma jitħallew traċċi ovvji.
            
            
               Anness 2, Artikolu 4, paragrafu 2, (iii)
            
            
               Għat-test eżistenti ibdel
            
            
               (iii)
                     Il-gwida għall-għatja li tiżżerżaq, l-apparati għat-tensjonament tal-għatja li tiżżerżaq u l-partijiet l-oħra li jiċċaqilqu għandhom jiġu assemblati b’tali mod li meta jingħalqu u jitqiegħed fuqhom siġill doganali, il-bibien u partijiet oħra li jiċċaqilqu ma jkunux jistgħu jinfetħu jew jingħalqu minn barra mingħajr ma jitħallew traċċi ovvji. Il-gwida għall-għatja li tiżżerżaq, l-apparati għat-tensjonament tal-għatja u l-partijiet l-oħra li jiċċaqilqu għandhom jiġu assemblati b’tali mod li jkun impossibli li jinkiseb aċċess għall-kompartiment tat-tagħbija mingħajr ma jitħallew traċċi ovvji ladarba jkunu ġew maqfula l-apparati għall-għeluq. Eżempju ta' sistema ta' kostruzzjoni ta' dan it-tip huwa pprovdut fl-illustrazzjoni Nru 9 mehmuża ma’ dawn ir-Regolamenti.
            
            
               Anness 2, Artikolu 5 ġdid
            
            
               Wara l-Artikolu 4 modifikat għandu jiddaħħal
            
            
               Artikolu 5
            
            
               Vetturi b'soqfa mgħottija li jiżżerżqu
            
            
               1.Fejn applikabbli, għall-vetturi b'soqfa mgħottija li jiżżerżqu għandhom japplikaw id-dispożizzjonijiet tal-Artikoli 1, 2, 3 u 4 ta’ dawn ir-Regolamenti. Barra minn hekk, dawn il-vetturi għandhom ikunu konformi mad-dispożizzjonijiet ta’ dan l-Artikolu.
            
            
               2.Is-soqfa mgħottija li jiżżerżqu għandhom jissodisfaw ir-rekwiżiti stabbiliti fil-punti (i) sa (iii) hawn taħt.
            
            
               (i)Is-soqfa mgħottija li jiżżerżqu għandhom ikunu assemblati jew permezz ta’ apparati li jistgħu jitneħħew u li jistgħu jiġu sostitwiti minn barra mingħajr ma jitħallew traċċi ovvji, jew permezz ta’ metodi li permezz tagħhom tiġi prodotta struttura li ma tistax tiġi modifikata mingħajr ma jitħallew traċċi ovvji.
            
            
               (ii)L-għatu tas-saqaf mgħotti li jiżżerżaq għandu jirkeb fuq il-parti solida tas-saqaf fuq in-naħa ta’ quddiem tal-kompartiment tat-tagħbija, b’tali mod li l-għatu tas-saqaf ma jistax jinġibed aktar 'l fuq mix-xifer ta' fuq tal-cantrail ta' fuq. Mat-tul tal-kompartiment tat-tagħbija, fuq iż-żewġ naħat, għandu jiddaħħal kejbil tal-azzar ikkompressat minn qabel fil-keffa tal-għatu tas-saqaf, b’tali mod li dan ma jistax jitneħħa u jerġa' jiddaħħal mingħajr ma jitħallew traċċi ovvji. L-għatu tas-saqaf għandu jitwaħħal mal-karru b’tali mod li ma jistax jitneħħa u jerġa' jitwaħħal mill-ġdid mingħajr ma jitħallew traċċi ovvji.
            
            
               (iii)Il-gwidi għas-soqfa mgħottija li jiżżerżqu, l-apparati għat-tensjonament tal-għatja li tiżżerżaq u l-partijiet l-oħra li jiċċaqilqu għandhom jiġu assemblati b’tali mod li meta jingħalqu u jitqiegħed fuqhom siġill doganali, il-bibien, is-saqaf u partijiet oħra li jiċċaqilqu ma jkunux jistgħu jinfetħu jew jingħalqu minn barra mingħajr ma jitħallew traċċi ovvji. Il-gwidi għas-soqfa mgħottija li jiżżerżqu, l-apparati għat-tensjonament tal-għatja u l-partijiet l-oħra li jiċċaqilqu għandhom jiġu assemblati b’tali mod li jkun impossibli li jinkiseb aċċess għall-kompartiment tat-tagħbija mingħajr ma jitħallew traċċi ovvji ladarba jkunu ġew maqfula l-apparati għall-għeluq.
            
            
               Eżempju ta' sistema possibbli ta' kostruzzjoni huwa muri fl-illustrazzjoni Nru 10 mehmuża ma’ dawn ir-Regolamenti.
            
         
         
            
               
            
               Anness 2, Illustrazzjoni Nru 9
            
            
               L-Illustrazzjoni Nru 9 eżistenti għandha tinbidel b'din l-
            
            
               Illustrazzjoni Nru 9
            
            
               EŻEMPJU TA' KOSTRUZZJONI TA' VETTURA B'GĦATJIET LI JIŻŻERŻQU
            
            
               
                  
            
            
               
            
               Illustrazzjoni Nru 9, kontinwazzjoni
            
            
               
                  
            
            
               
            
               Illustrazzjoni Nru 9, kontinwazzjoni
            
            
               
                  
            
            
               
            
               
                  
            
            
            
               
                  
            
            
               
            
               
                  
            
         
         
      
    ---documentbreak--- NA ---documentbreak--- 
      
         
               IL-KUMMISSJONI EWROPEA
            Brussell, 20.10.2015
            COM(2015) 512 final
            ANNESS
            HEMŻA
            tal-
            Proposta għal Deċiżjoni tal-Kunsill
            dwar il-pożizzjoni li għandha tiġi adottata, f’isem l-Unjoni Ewropea fi ħdan il-Kumitat Amministrattiv tal-Konvenzjoni TIR, fir-rigward tal-proposta għall-emendar tal-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR
            
               
         
         
            
               Anness 7, Parti I, Artikolu 5, paragrafu 2, (i)
            
            
               Għat-test eżistenti ibdel
            
            
               (i)
                     L-għatjiet li jiżżerżqu, il-qiegħ, il-bibien u l-partijiet kostitwenti l-oħra kollha tal-kontejner għandhom ikunu assemblati jew permezz ta’ apparati li ma jistgħux jitneħħew u jiġu sostitwiti minn barra mingħajr ma jitħallew traċċi ovvji, jew permezz ta’ metodi li bihom tiġi prodotta struttura li ma tistax tiġi modifikata mingħajr ma jitħallew traċċi ovvji.
            
            
               Anness 7, Parti I, Artikolu 5, paragrafu 2, (iii)
            
            
               Għat-test eżistenti ibdel
            
            
               (iii)
                     Il-gwida għall-għatja li tiżżerżaq, l-apparati għat-tensjonament tal-għatja li tiżżerżaq u l-partijiet l-oħra li jiċċaqilqu għandhom jiġu assemblati b’tali mod li meta jingħalqu u jitqiegħed fuqhom siġill doganali, il-bibien u partijiet oħra li jiċċaqilqu ma jkunux jistgħu jinfetħu jew jingħalqu minn barra mingħajr ma jitħallew traċċi ovvji. Il-gwida għall-għatja li tiżżerżaq, l-apparati għat-tensjonament tal-għatja u l-partijiet l-oħra li jiċċaqilqu għandhom jiġu assemblati b’tali mod li jkun impossibli li jinkiseb aċċess għall-kontejner mingħajr ma jitħallew traċċi ovvji ladarba jkunu ġew maqfula l-apparati għall-għeluq. Eżempju ta' sistema ta' kostruzzjoni ta' dan it-tip huwa pprovdut fl-illustrazzjoni Nru 9 mehmuża ma’ dawn ir-Regolamenti."
            
            
               Anness 7, Parti I, Artikolu 6 ġdid
            
            
               Wara l-Artikolu 5 modifikat għandu jiddaħħal
            
            
               Artikolu 6
            
            
               Kontenituri b'soqfa mgħottija li jiżżerżqu
            
            
               1.Fejn applikabbli, għall-kontejners b'soqfa mgħottija li jiżżerżqu għandhom japplikaw id-dispożizzjonijiet tal-Artikoli 1, 2, 3, 4 u 5 ta’ dawn ir-Regolamenti. Barra minn hekk, dawn il-kontejners għandhom ikunu konformi mad-dispożizzjonijiet ta’ dan l-Artikolu.
            
            
               2.Is-soqfa mgħottija li jiżżerżqu għandhom jissodisfaw ir-rekwiżiti stabbiliti fil-punti (i) sa (iii) hawn taħt.
            
            
               (i)Is-soqfa mgħottija li jiżżerżqu għandhom ikunu assemblati jew permezz ta’ apparati li jistgħu jitneħħew u li jistgħu jiġu sostitwiti minn barra mingħajr ma jitħallew traċċi ovvji, jew permezz ta’ metodi li permezz tagħhom tiġi prodotta struttura li ma tistax tiġi modifikata mingħajr ma jitħallew traċċi ovvji.
            
            
               (ii)L-għatjien tas-soqfa mgħottija li jiżżerżqu għandhom jirkbu fuq il-parti solida tas-saqaf fuq in-naħa ta’ quddiem tal-kontejner, b’tali mod li l-għatjien tas-soqfa ma jistgħux jinġibdu aktar 'il fuq mix-xifer ta' fuq tal-cantrail ta' fuq. Mat-tul tal-kontejner, fuq iż-żewġ naħat, għandu jiddaħħal kejbil tal-azzar ikkompressat minn qabel fil-keffa tal-għatu tas-saqaf, b’tali mod li dan ma jistax jitneħħa u jerġa' jiddaħħal mingħajr ma jitħallew traċċi ovvji. L-għatu tas-saqaf għandu jitwaħħal mal-karru b’tali mod li ma jistax jitneħħa u jerġa' jitwaħħal mill-ġdid mingħajr ma jitħallew traċċi ovvji.
            
            
                (iii)Il-gwidi għas-soqfa mgħottija li jiżżerżqu, l-apparati għat-tensjonament tal-għatja li tiżżerżaq u l-partijiet l-oħra li jiċċaqilqu għandhom jiġu assemblati b’tali mod li meta jingħalqu u jitqiegħed fuqhom siġill doganali, il-bibien, is-saqaf u partijiet oħra li jiċċaqilqu ma jkunux jistgħu jinfetħu jew jingħalqu minn barra mingħajr ma jitħallew traċċi ovvji. Il-gwidi għas-soqfa mgħottija li jiżżerżqu, l-apparati għat-tensjonament tal-għatja u l-partijiet l-oħra li jiċċaqilqu għandhom jiġu assemblati b’tali mod li jkun impossibli li jinkiseb aċċess għall-kontejner mingħajr ma jitħallew traċċi ovvji ladarba jkunu ġew maqfula l-apparati għall-għeluq.
            
            
               Eżempju ta' sistema possibbli ta' kostruzzjoni huwa muri fl-illustrazzjoni Nru 10 mehmuża ma’ dawn ir-Regolamenti.